Diari Oficial de la Generalitat Valenciana


Sumari del DOGV 8484, del 12-02-2019 (2019/945)

RESOLUCIÓ de 25 de gener de 2019, de la Conselleria d'Hisenda i Model Econòmic, per la qual s'accepta la cessió gratuïta, mitjançant mutació demanial, de la parcel·la de 14.995 m² de superfície, situada al carrer de Tonico Sansano Mora, d'Elx, realitzada per l'ajuntament d'aquest municipi per a destinar-la a residència i centre de dia per a persones amb diversitat funcional.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8484

Data del DOGV
:   12-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/945


Data del document
:   25-01-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 25 de gener de 2019, de la Conselleria d'Hisenda i Model Econòmic, per la qual s'accepta la cessió gratuïta, mitjançant mutació demanial, de la parcel·la de 14.995 m² de superfície, situada al carrer de Tonico Sansano Mora, d'Elx, realitzada per l'ajuntament d'aquest municipi per a destinar-la a residència i centre de dia per a persones amb diversitat funcional. [2019/945]  
L'Ajuntament d'Elx, en l'Acord de la Junta de Govern Local de 2 de març de 2018, va acordar la cessió gratuïta a la Generalitat, mitjançant mutació demanial, de la parcel·la de 14.995 m² de superfície, situada al carrer de Tonico Sansano Mora, núm. 17, d'Elx, per a destinar-la a la construcció d'una residència i centre de dia per a persones amb diversitat funcional. Segons consta en l'acord esmentat, l'immoble està qualificat jurídicament com a bé de domini públic.  
A proposta de la Sotssecretaria de Vicepresidència i Conselleria d'Igualtat i Polítiques Inclusives, de 6 de novembre de 2018, es van iniciar els tràmits legals oportuns per a l'acceptació de la cessió.  
La cessió es va efectuar segons el que es disposa en l'article 37 de la Llei 14/2003, de patrimoni de la Generalitat, i la disposició addicional onze de la llei esmentada, que regula la mutació demanial.  
Segons aquest article 37: «Les administracions territorials de la Comunitat podran afectar béns i drets demanials a un ús o servei públic competència de la Generalitat, i transmetre-li la titularitat d'aquestes quan siguen necessàries per al compliment de les seues finalitats. L'administració adquirent mantindrà la titularitat del bé mentre continue afectat a l'ús o servei públic que va motivar la mutació, i, per tant, conserve el seu caràcter demanial. Si el bé o dret no fora destinat a l'ús o servei públic o deixara de destinar-s'hi posteriorment, revertirà a l'administració transmitent i s'integrarà en un patrimoni amb totes les seues pertinences i accessions.»  
L'article 44 de la Llei 14/2003, de 10 d'abril, de patrimoni de la Generalitat, estableix en el punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics, competència de la Generalitat, i en el punt 2 disposa que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de patrimoni estableix que l'adquisició de béns i drets, en virtut de transferència o cessió administrativa, porta implícita l'afectació de béns i drets a l'ús general o al servei públic. Per tant, una vegada perfeccionades la cessió i l'acceptació de l'immoble, queda automàticament afecte al servei públic social assistencial i adscrit a la Vicepresidència i Conselleria d'Igualtat i Polítiques Inclusives, a la qual en correspon l'administració, defensa i conservació.  
  
En conseqüència, amb base en els articles esmentats de la Llei 14/2003, de 10 d'abril, de patrimoni de la Generalitat, i en ús de les atribucions conferides per la legislació vigent, resolc:  
  
Primer  
Acceptar la cessió gratuïta, mitjançant mutació demanial, realitzada per l'Ajuntament d'Elx, de la parcel·la de 14.995 m² de superfície, situada al carrer de Tonico Sansano Mora, núm. 7, d'Elx, que limita: al nord, equipament recreatiu-assistencial PRD-PTD amb el jardí públic PJL, amb SRV 1 carrer 1 i amb SID-6; al sud, amb SRV 4, carrer 4, amb el sector E-37 del PGOU d'Elx, i amb equipament recreatiu-assistencial PRD-PTD; a l'est, amb SRV 1, carrer 1 i SRV 4 carrer 4, i a l'oest, amb equipament recreatiu-assistencial PRD-PTD, SID 6 i jardí públic PJL.  
Consta inscrita en el Registre de la Propietat d'Elx 1, en el tom 1750, llibre 1359, foli 202, finca d'El Salvador 80834, inscripció primera.  
Referència cadastral: 1052668JJ0077S0076EE.  
L'immoble s'accepta lliure de càrregues i gravàmens, i al corrent de qualsevol despesa.  
  
Segon  
La cessió gratuïta realitzada per l'Ajuntament s'efectua amb la condició de destinar l'immoble a la construcció, per l'Institut Valencià d'Atenció Social i Sanitària (IVASS), d'una residència i centre de dia per a persones amb diversitat funcional.  
  
Tercer  
En cas d'incompliment de les finalitats per a les quals se cedeix la parcel·la o dels terminis d'inici i finalització de les obres, una vegada sol·licitada la reversió per part de l'Ajuntament i remesa com a acord de reversió a la conselleria competent en matèria de patrimoni, es tramitarà per aquesta l'expedient corresponent, de conformitat amb el que es disposa en el Reial decret 1373/2009, de 28 d'agost, pel qual s'aprova el Reglament general de la Llei 33/2003, de 3 de novembre, del patrimoni de les administracions públiques. La resolució que s'adopte serà notificada a l'Ajuntament i comportarà, si escau, la reversió immediata al patrimoni de la corporació local i la baixa de l'habitatge en l'Inventari general de béns i drets de la Generalitat.  
  
  
Quart  
L'immoble acceptat haurà d'incorporar-se a l'Inventari general de béns i drets de la Generalitat en concepte de bé de domini públic afecte al servei públic social assistencial, i adscrit a la Vicepresidència i Conselleria d'Igualtat i Polítiques Inclusives, a la qual en correspondran les competències demanials sobre aquest, incloent l'administració, la defensa, la conservació i la inscripció de l'esmentat immoble a nom de la Generalitat en el Registre de la Propietat i en el Cadastre, sense perjudici d'una adscripció posterior a l'IVASS.  
  
Cinqué  
Notificar aquesta resolució a l'Ajuntament cedent i publicar-la en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
Contra aquest acte, que posa fi a la via administrativa, podrà interposar-s'hi un recurs contenciós administratiu, en el termini de dos mesos comptats a partir de l'endemà de la notificació, davant del jutjat contenciós administratiu, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, s'hi podrà interposar un recurs potestatiu de reposició, en el termini d'un mes comptat a partir de l'endemà de la notificació, davant de l'òrgan que va dictar l'acte, de conformitat amb el que es preveu en l'article 123 de la Llei 39/2015, d'1 d'octubre, del procediment administratiu comú de les administracions públiques, sense perjudici que s'hi puga exercir qualsevol altre que s'estime procedent.  
  
València, 25 de gener de 2019.- El conseller d'Hisenda i Model Econòmic: Vicent Soler i Marco.